અરબી સમુદ્ર પર જે સિસ્ટમ સક્રિય થઇ છે જેના કારણે સમયસર ચોમાસાના અણસાર વર્તાય છે. બીજી તરફ, પ્રિ-મોન્સૂન એક્ટિવીટી સક્રિય થઇ છે અને ભેજના પ્રમાણમાં સતત વધારો થઇ રહ્યો છે. તેથી લોકો પરસેવે રેબઝેબ થઇ રહ્યા છે. પ્રિ-મોન્સૂન એક્ટિવીટીના ભાગ રૂપે જ ગઇકાલે સૌરાષ્ટ્રના કેટલાક ભાગોમાં મોડી સાંજે વાતાવરણમાં અચાનક પલટો આવ્યો હતો અને વાદળ ઘેરાઇ આવ્યા હતા. કેટલાક વિસ્તારમાં છાંટા પડ્યા હતા. હવામાન વિભાગે 1 જૂન સુધીમાં દક્ષિણ ગુજરાતના કેટલાક ભાગોમાં ઝાપટાની શક્યતા દર્શાવી છે.